**Mal for avtale mellom avtalespesialist og helseforetak om tjeneste for**

**lege-i-spesialisering (LIS)**

1. **Partene**

Partene i denne avtalen er \_\_\_\_\_\_\_\_\_\_\_\_\_\_\_\_\_\_\_\_\_\_ Helseforetak og avtalespesialist\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(navn) i \_\_\_\_\_\_\_\_\_\_\_\_\_\_\_\_\_\_\_\_(spesialitet).

1. **Bakgrunn**

*Stortinget har bestemt at avtalespesialistene må integreres i utdanningsløpene for legespesialister, særlig i spesialiteter der dette er nødvendig for å sikre gode utdanningsløp og der kapasitetshensyn tilsier dette.[[1]](#footnote-1)*

1. **Definisjoner**

Veiledning: Veiledning er en planlagt og målrettet samtale der veileder gjennom å utfordre og å støtte kan bidra til kvalifisert refleksjon som øker målforståelse, selvinnsikt og faglig forståelse. Også legens plan for og progresjon i utdanningen skal være tema i veiledningssamtalene.

Supervisjon: Opplæring, instruksjon eller rådgivning som gis av spesialist/mer erfaren lege til LIS i tilknytning til lærings- eller arbeidsoppgaver.

Supervisjon skal bidra til faglig utvikling og presentere rollemodeller for etiske holdninger, kommunikasjon og samhandling med pasienter, pårørende og andre yrkesgrupper

Tjenesteperiode: Tiden en lege i spesialisering gjør tjeneste hos avtalespesialist.

1. **Formål**

Denne avtalen skal sikre at leger i spesialisering (LIS) gjennom tjeneste hos avtalespesialist (AS) når relevante læringsmål, og at kostnadene ved ordningen fordeles mellom partene på en måte som tjener samarbeidet.

1. **Omfang og oppgaver**

***Helseforetakets (HF) oppgaver***

* HF forblir arbeidsgiver og LIS beholder lønn/sosiale rettigheter under tjeneste hos AS.
* Lønnsjustering følger ordinære lønnsoppgjør.
* HF har ansvar for veiledning av LIS også under tjenesten hos AS.
* HF skal beskrive hvilke læringsmål som skal prioriteres og tjenesteperiodens lengde (se pkt. 6).
* HF sørger for at LIS informeres om å rette seg etter administrative og faglige direktiver hos AS.
* HF legger til grunn at LIS i perioden hos AS, i gjennomsnitt arbeider fire dager pr uke. Inntil en arbeidsdag i uka kan nyttes til faglig fordypning og obligatorisk undervisning iht plan.
* Det må gjøres en særskilt vurdering av ivaretakelse av vakt under opphold i avtalepraksis.

***Avtalespesialistens oppgaver***

* AS sørger for at LIS får oppgaver som er relevante ift aktuelle læringsmål – ref. pkt. 6.
* AS sørger for supervisjon av LIS og andre relevante læringsaktiviteter for å oppnå læringsmål under tjenesten hos AS.
* AS har det overordnede ansvaret for pasientbehandlingen og ansvaret for medisinskfaglig oppfølging av LIS.
* AS sørger for nødvendige hjelpepersonell, lokaler og utstyr for tjenesten til LIS.
* AS setter opp arbeidsplan for LIS.

***Prioriterte læringsmål***

Følgende læringsmål skal prioriteres ved fordeling av arbeidsoppgaver hos AS: *(beskrives av HF etter dialog med AS)*

1. **Samarbeidsstruktur**

Møter for å sikre progresjon og kvalitet i utdanningen gjennomføres mellom den enkelte LIS, veileder og AS minst to ganger pr tjenesteperiode. Leder med ansvar for LIS i HF gjennomfører minst et årlig møte med AS for å avklare forhold knyttet til ordningen og ev behov for å revidere inngått avtale.

1. **Vikar**

Avtalespesialisten plikter å varsle HF ved inntak av vikar. Partene må i denne forbindelse avklare om vikaren skal tre inn i avtalen. Det skal tas hensyn til behovet for forutsigbarhet for LIS.

1. **Økonomi**

Ordningen finansieres ved refusjoner og egenandeler generert gjennom LIS sin aktivitet hos AS. Det overføres i utgangspunktet ikke midler mellom AS og HF.

AS beholder refusjoner og egenandeler ved aktiviteten til LIS i egen praksis for å dekke:

* Økte driftsutgifter***.*** Dette er kostnader som påløper hele året (også når det ikke er LIS i praksis) og kostnader knyttet til areal, utsyr, ansatte, lisenser etc.
  + Dette er i denne avtalen beregnet å utgjøre
    - kr............................ per år.
* Investeringskostnader. Behovet for tunge utstyrsinvesteringer for å få etablert LIS i en avtalepraksis vil variere spesialitetene imellom, og det vil også variere mellom solopraksiser og gruppepraksiser. Utstyr kan evt. leases av HF og lånes ut til avtalespesialisten i peridoer det er LIS i praksisen, jf. vedlegg 1.
  + Dette er i denne avtalen beregnet å utgjøre
    - kr ............................ per år.

* + Utstyr som skal anskaffes i denne praksisen er:
* Inntektstap.Avtalespesialistene vil ventelig redusere sin aktivitet noe i perioder med LIS i praksisen. Dette vil kunne variere bl.a. av hvor erfaren LIS er. Samtidig vil den samlede inntektssiden i praksisen øke som følge av aktiviteten til LIS. Det må gjøres en vurdering av den samlede inntektssiden for eventuelt å se om noe av aktivitetsbortfallet skal kompenseres.

***Sluttoppgjør***

Det gjennomføres et årlig «sluttoppgjør», for å sikre at resultatet blir som forutsatt. Gjennom sluttoppgjøret får man kontrollert at avtalespesialistene får dekket avtalte kostnader (driftsutgifter som har sitt utspring i LIS og investeringskostnader) og man får en samlet oversikt over praksisens inntektsside i perioden.

Momenter i et sluttoppgjør:

* Aktiviteten til LIS
  + Refusjoner
  + Egenandeler
* Investeringskostnader, jf. over
* Driftskostnader, jf. over
* Samlede inntekter

Dekker LIS` inntjente refusjoner og egenandeler mer enn de avtalte kostnadene, skal dette overføres HF. Dekker ikke LIS` inntjente refusjoner og egenandeler de avtalte kostnadene, må det overføres midler fra HF til AS.

Dersom avtalen ikke fornyes etter avtaleperioden på 5 år eller bringes til opphør etter punkt 10 eller 12, skal det gjennomføres et økonomisk sluttoppgjør i henhold til denne klausulen for å sikre at ingen av partene kommer urimelig dårlig ut.

1. **Håndtering av uenighet**

Ved tvist om forståelsen av denne avtalen, skal uenigheten først søkes løst ved dialog mellom avtalepartene der grunnlaget for uenigheten og eventuelle forslag til løsninger fra hver av partene fremgår av møtereferat. Fører dette ikke frem kan uenigheten søkes løst ved bistand fra RHF og Den norske legeforening.

1. **Avtaleperiode, -revisjon og -oppsigelse**

Avtalen løper i fem år fra signeringstidspunkt.

Avtalen revideres årlig – første gang \_\_\_\_\_\_\_\_\_\_\_\_\_\_\_\_\_\_\_\_\_

Avtalen kan gjensidig sies opp med ett års varsel.

Dersom en av partene ikke overholder sine forpliktelser i henhold til denne avtalen, kan den andre parten si opp avtalen med en måneds frist. Det samme gjelder ved alvorlig sykdom hos AS eller andre forhold utenfor AS kontroll.

Avtalen er personlig og kan ikke overføres til ny hjemmelsinnehaver eller junior i praksisen. Når AS sier opp sin individuelle driftstilskuddsavtale med RHF betraktes dette også som en oppsigelse av denne avtalen. Oppsigelsestiden er den samme som for driftsavtalen, p.t. 6 måneder.

Investeringer, økning i bemanning, husleiekontrakter etc. som følge av at man har hatt LIS i praksis skal ikke være en del av oppgjøret når avtalespesialisten skal selge sin praksis.

1. **Kontaktinformasjon**

For HF:

For AS:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sted og dato

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tittel og signatur representant HF-et Avtalespesialist

1. Oppdragsdokument 2017 – tilleggsdokument fra Stortingets behandling av Prop. 129 S (2016-17) avsnitt 1, kulepunkt 4. [↑](#footnote-ref-1)